La Llei de cooperació al desenvolupament i el Pla director de cooperació al desenvolupament 2003-2006 estableixen l'ajut humanitari com un camp d'actuació específic de la cooperació catalana al desenvolupament.
Durant els darrers anys hi ha hagut un creixement de l'ajuda humanitària, motivat tant per un augment dels desastres derivats de fenòmens naturals (hidro-meteorològics, geofísics i altres) o humans (conflictes violents, epidèmies, etc.) com, i particularment, per les denominades emergències polítiques complexes, en les quals l'impacte d'un conflicte armat es combina amb els efectes de la violació dels drets humans i del dret internacional humanitari, la fam, la desestructuració política, econòmica i social, i altres variables que incideixen en la vulnerabilitat de les persones i provoquen un augment dels efectes devastadors dels desastres.
Per fer front a aquestes catàstrofes humanitàries, no tan sols l'assistència sinó també el testimoniatge tenen un paper rellevant, ja que ajuden a pal·liar el sofriment de les poblacions afectades però també a incidir sobre les causes que originen aquestes tragèdies, treballant per reduir les vulnerabilitats de les poblacions afectades i per garantir l'espai humanitari.
L'Agència Catalana de Cooperació al Desenvolupament (ACCD), tal i com queda reflectit al Pla director de cooperació al desenvolupament 2003-2006, té la voluntat de fomentar i reforçar les iniciatives que en aquest àmbit de l'acció humanitària, descrit anteriorment, es puguin dur a terme des de Catalunya.
Un dels instruments per desenvolupar aquest camp d'actuació previst per a l'exercici 2005 és l'establiment d'ajuts per a entitats especialitzades en l'acció humanitària.
L'objectiu d'aquests convenis és el d'establir una relació entre l'ACCD i les entitats especialitzades en l'acció humanitària per tal que aquestes disposin d'uns recursos per implementar projectes d'acció humanitària en un o diversos àmbits dels determinats a la convocatòria.
Del Conveni se'n derivaran propostes d'intervencions concretes en l'àmbit o àmbits per als quals s'ha sol·licitat suport i a desenvolupar al llarg de la vigència del mateix, d'acord amb els criteris d'aquesta convocatòria.
Per tot el que s'ha expressat, el Consell d'Administració de l'Agència Catalana de Cooperació al Desenvolupament, amb data de 26 de juliol de 2005, va aprovar les bases reguladores que han de regir la convocatòria de les subvencions en l'àmbit de l'acció humanitària.
En conseqüència, d'acord amb el que estableixen els articles 87 i següents del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, i l'article 3.2.a) del Decret 236/2003, de 8 d'octubre, pel qual s'aproven els Estatuts de l'Agència Catalana de Cooperació al Desenvolupament;
En virtut de l'autorització del Consell d'Administració de l'Agència Catalana de Cooperació al Desenvolupament de data 26 de juliol de 2005,
Aprovar les bases de la convocatòria de subvencions per a organitzacions no governamentals en matèria d'acció humanitària, que es publiquen com annex a aquesta Ordre.
Obrir convocatòria per a les subvencions corresponents a l'any 2005 (codi de convocatòria AH2005).
El termini de presentació de sol·licituds és de 45 dies naturals comptats a partir de la publicació d'aquesta Ordre al Diari Oficial de la Generalitat de Catalunya.
L'import màxim de les subvencions previstes en aquesta convocatòria és d'1.400.000,00 euros, amb càrrec de la partida pressupostària 6880D/4806805 del pressupost de l'Agència Catalana de Cooperació al Desenvolupament per al 2005.
La concessió d'aquestes subvencions es farà mitjançant la signatura d'un conveni de col·laboració del vicepresident del Consell d'Administració de l'Agència Catalana de Cooperació al Desenvolupament, i d'acord amb l'aplicació de les prioritats i els criteris de valoració expressats a les bases.
Sens perjudici de l'obligació de resoldre la convocatòria, si en el termini de sis mesos des de la data de finalització del termini de presentació de sol·licituds hi manca la resolució expressa, així com la seva notificació, la sol·licitud es considerarà desestimada.
Donar publicitat a les bases que han de regir la convocatòria, aprovades pel Consell d'Administració en data de 26 de juliol de 2005, que s'adjunten a l'annex a aquesta Ordre.
Barcelona, 28 de juliol de 2005
L'objecte d'aquests ajuts és col·laborar amb organitzacions no governamentals que actuïn en l'àmbit de l'acció humanitària..2 Beneficiàris
Poden ser beneficiàries d'aquesta línia de subvencions les organitzacions no governamentals que compleixin els requisits següents:
a) Estar legalment constituïdes i inscrites en el registre oficial corresponent i que durant l'any natural en curs compleixi un mínim de tres anys d'antiguitat de constitució legal.
b) Disposar de seu social o delegació amb establiment permanent a Catalunya, així com tenir una presència activa, capacitat de mobilització i base social àmplia al territori català.
L'entitat ha de tenir un equip de gestió o un òrgan de treball amb capacitat de decisió a Catalunya que pugui assumir la responsabilitat directa de la presentació de la sol·licitud i estar en condicions de donar en tot moment a la Generalitat de Catalunya qualsevol aclariment, informació i documentació relativa a la comptabilitat i gestió del projecte durant la fase de seguiment i execució.
c) Disposar de capacitat logística, recursos humans, materials i experiència per garantir la qualitat i el compliment dels objectius que les intervencions que es derivin del conveni que es demana de subvencionar.
f) Tenir com a finalitat institucional principal i expressament recollida en els seus estatuts el treball en ajut humanitari i/o que per la trajectòria històrica de l'entitat es pugui constatar objectivament que el seu principal àmbit de treball és l'acció humanitària.
g) Acreditar una experiència de, com a mínim, tres anys a complir durant l'any natural en curs en la realització d'activitats d'acció humanitària..3 Objecte de les subvencions
Aquesta línia d'ajuts té per objecte establir un marc de col·laboració en matèria d'acció humanitària amb organitzacions no governamentals que actuïn en aquest àmbit.
Les actuacions que es proposin s'han d'emmarcar dins les finalitats que s'especifiquen en el punt 4 d'aquestes bases i s'han d'atendre a les prioritats sectorials, les zones i els col·lectius que figuren als punts 5, 6 i 7, respectivament, d'aquestes bases.
La proposta de col·laboració, en cas d'adjudicar-se la subvenció, s'instrumentarà mitjançant un conveni d'acord amb el que preveu el punt 17 d'aquestes bases.
Les propostes no han d'incloure projectes específics sinó una proposta d'actuació general..4 Requisits de les propostes
Les propostes de col·laboració que es presentin han de complir els requisits següents:
a) Afavorir l'atenció a les víctimes reals i potencials en situacions de conflicte armat, en situacions de desastres naturals, en processos de rehabilitació postbèl·lica o postdesastre natural, l'assistència a les poblacions desplaçades internament o refugiades, la prevenció de desastres i reducció de vulnerabilitats i el testimoniatge de les situacions en les quals es donen les crisis humanitàries i de les causes que les originen.
b) Les intervencions s'han de desenvolupar sobre la base dels codis de conducta internacionals i dels principis humanitaris universals, així com d'acord amb les normes bàsiques d'organismes internacionals com l'Organització Mundial de la Salut (OMS) i iniciatives internacionals com el projecte Esfera.
c) Incloure un pla de treball que descrigui una intervenció de referència en l'àmbit o àmbits d'actuació específics per als quals se sol·liciti Conveni i que serveixi de model del tipus d'intervenció que es portaria a terme en el marc del Conveni.
d) Que els plans de treball descrits responguin a les necessitats de les poblacions beneficiàries en l'àmbit o àmbits específics d'actuació i, en la mesura que sigui possible, que siguin compatibles amb els objectius regionals i/o nacionals del país destinatari en l'àmbit humanitari.
e) Que hi hagi una relació coherent entre els mitjans humans i materials necessaris proposats al pla de treball respecte als resultats que es volen assolir..5 Prioritats sectorials
La finalitat d'aquesta convocatòria és donar suport a les propostes per treballar en el camp de l'acció humanitària (ajut humanitari general i d'emergència i intervencions en crisis complexes, així com en la prevenció de desastres naturals) en un o en diversos àmbits dels següents:
a) Salut: aquelles intervencions que tinguin com a objecte l'assistència sanitària de la població a través d'estructures de salut presents a la zona o d'estructures de nova creació en contextos diversos com desastres naturals, conflictes armats amb efectes a la salut de les poblacions, agudització d'endèmies, pandèmies com el VIH/SIDA, risc d'epidèmies i situacions de risc de salut per les poblacions més vulnerables, que derivin en un empitjorament dels indicadors de salut i específicament de les taxes de morbi-mortalitat.
b) Distribució alimentària i nutrició: accions centrades en garantir la millora de la seguretat alimentària amb l'objecte de millorar la situació de la població en estat de malnutrició (aguda, moderada i crònica) mitjançant la distribució d'aliments i altres activitats en l'àmbit de la nutrició que pretenguin recuperar a la població mal nodrida.
c) Aigua i sanejament: intervencions destinades a garantir l'accés a l'aigua potable de la població en quantitat i qualitat suficients, i unes estructures d'higiene i sanejament bàsiques que minimitzin el risc de transmissió de malalties i garanteixin la dignitat humana.
d) Distribució de productes no alimentaris i estructures d'aixopluc: distribucions d'elements no alimentaris (mantes, sabó, cassoles, etc.) i estructures d'abric bàsiques per a la supervivència de la població, en particular de població desplaçada o refugiada.
e) Rehabilitació d'estructures i vivendes: rehabilitació d'estructures físiques bàsiques per a la població i d'habitatges en aquelles situacions en què l'orígen de la destrucció d'aquestes estructures sigui la violència derivada d'un conflicte armat o un desastre natural.
f) Atenció psicosocial: intervencions destinades a pal·liar i transformar l'impacte negatiu que un conflicte armat o desastre natural hagin provocat a la població, amb un èmfasi especial en els col·lectius especialment vulnerables.
g) Prevenció de desastres: actuacions encaminades a disminuir els efectes negatius dels desastres naturals en zones de risc i assegurar-ne una resposta efectiva, considerant i enfortint les capacitats locals existents i a partir d'una bona anàlisi de riscos i l'eficiència de les possibles intervencions..6 Zones objecte de les intervencions
Són zones objecte de les intervencions aquelles en què es donin alguna o algunes de les següents circumstàncies (sense que s'hagin de donar totes ni de forma simultània):
a) Augment significatiu dels indicadors específics (mortalitat general, mortalitat infantil, desplaçats i refugiats, brots epidèmics i mortalitat associada, morbilitat específica derivada del desastre, vulnerabilitat de la població afectada, afectació de les estructures locals, malnutrició, violació significativa dels drets humans i del dret internacional humanitari) del país o la regió objecte de la crisi humanitària.
Les dades poden provenir de fonts oficials o altres fonts, sempre que es justifiquin i siguin contrastables.
b) Que el nombre de víctimes i afectats pel desastre sigui significatiu i no hi hagi capacitat local suficient per fer-hi front.
c) Que hi hagi una demanda específica per part de les autoritats del país o la regió afectats en casos d'emergència.
d) Que hi hagi una crida internacional per a l'ajut humanitari.
e) La reiteració i l'enquistament en el temps de nivells elevats dels indicadors específics.
f) L'aparició d'indicadors específics que anticipin una possible crisi humanitària o un agreujament de la situació humanitària d'un país o una regió..7 Col·lectius especialment vulnerables
Es consideren especialment vulnerables els col·lectius següents:
g) Pobles sense reconeixement jurídic internacional..8 Propostes excloses d'aquesta convocatòria
8.1 No són objecte de les subvencions establertes en aquesta convocatòria les propostes que tinguin com a objecte principal els eixos de treball següents:
a) Les activitats encaminades a recaptar fons.
b) Actuacions d'adopció i apadrinament.
c) Les propostes que incloguin accions de proselitisme religiós i polític-partidista.
d) D'acord amb les normes vigents de l'OMS i a fi de garantir l'eficàcia de les intervencions, les accions d'ajut humanitari derivades dels convenis no preveuen els enviaments de material (medicaments, aliments i altres) recollits mitjançant campanyes de recollida entre la població i les institucions, ni les donacions que no compleixin totes les normatives i recomanacions internacionals en aquest respecte.
8.2 Tampoc són objecte d'aquesta convocatòria les següents iniciatives, ja que tenen altres instruments de suport específics:
a) Projectes de cooperació al desenvolupament i/o construcció de pau.
b) Projectes de sensibilització.
c) Accions que tinguin com a objectiu les beques d'estudi.
d) Projectes d'investigació, recerca i anàlisi duts a terme per Universitats o centres que hi són adscrits..9 Sol·licituds i formularis
9.1 Les sol·licituds s'han de presentar a l'Agència Catalana de Cooperació al Desenvolupament (Via Laietana, 14, 08003 Barcelona) mitjançant el model normalitzat que es pot obtenir per internet a la pàgina web del Departament de Governació i Administracions Públiques [URL] o a través del Sistema d'Atenció Ciutadana-InfoCat.
Les sol·licituds també es poden presentar en qualsevol registre dels que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.
9.2 Sols es pot presentar una sol·licitud per entitat, que pot incloure un o més àmbits d'actuació.
9.3 La presentació de la sol·licitud de subvenció significa la plena acceptació d'aquestes bases..10 Documentació
10.1 A la sol·licitud cal adjuntar-hi la documentació següent:
a) Els estatuts de l'entitat i, si s'escau, les modificacions estatutàries posteriors.
c) Una memòria d'activitats de l'exercici anterior que inclogui les realitzades per l'entitat a Catalunya, especificant les intervencions desenvolupades en el camp de l'acció humanitària.
d) Una memòria econòmica de l'exercici anterior en la qual s'inclogui un estat comptable i un balanç amb els ingressos i les despeses, amb indicació de les fonts de finançament, i que inclogui el pressupost específic que es destina a Catalunya.
e) Certificació del nombre de socis o, si s'escau, de membres associats, col·laboradors o patrons en el supòsit de xarxes d'entitats o fundacions.
f) Relació dels membres de la junta directiva de l'entitat, amb la data del seu nomenament i indicació del personal empleat, ja siguin alliberats o voluntaris.
g) Imprès de sol·licitud de transferència bancària de l'entitat sol·licitant amb indicació del compte corrent on s'ha d'ingressar l'import de la subvenció.
h) Declaració segons la qual no hi ha contret cap deute amb l'Administració de la Generalitat i les seves entitats autònomes.
i) Fotocòpia de la targeta d'identificació fiscal de l'entitat.
j) Currículum de la persona responsable de l'execució del conveni.
10.2 No cal presentar de nou la documentació que hagi estat lliurada a l'ACCD, sempre que no hagin transcorregut més de 4 anys des de la seva presentació i que no hagi hagut cap variació en el seu contingut.
10.3 Les sol·licituds s'han de presentar completes, degudament omplertes i dins de termini.
En aquest sentit, el requeriment formal a l'entitat per tal que en 10 dies aporti documentació, només ho serà en relació amb la documentació administrativa i complementària, que no substantiva, del projecte.
En aquest darrer supòsit, i si l'entitat no presenta la documentació dins d'aquest termini, s'entendrà, sense cap altre tràmit, que desisteix de la seva sol·licitud de subvenció..11 Termini de presentació
El termini de presentació de sol·licituds és de 45 dies naturals comptats a partir de la publicació d'aquestes bases al Diari Oficial de la Generalitat de Catalunya..12 Criteris de valoració de la línia de convenis d'acció humanitària: per a la valoració de les sol·licituds es tindran en compte els criteris següents:
Adhesió a organitzacions i xarxes nacionals i internacionals relacionades amb l'acció humanitària: 5
Adhesió a organitzacions i xarxes nacionals i internacionals relacionades amb el desenvolupament i la solidaritat internacional: 4
Experiència de treball en projectes d'acció humanitària finançats per altres organismes públics: 7
Els resultats d'altres projectes fets per l'ONG i en concret els subvencionats per l'ACCD: 10
Qualificació justificacions precedents: 10
Implantació social a Catalunya (nombre de socis, activitats realitzades a Catalunya, activitats en "xarxa"): 7
Capacitat tècnica, logística i financera: 15
Experiència i nombre de projectes desenvolupats anteriorment en acció humanitària: 15
Experiència i nombre de projectes desenvolupats anteriorment al sector escollit: 15
Temps de resposta de l'entitat davant una emergència (en cas de situacions d'emergència): 7
Competència tècnica del responsable de la coordinació de les activitats: 5
Descripció dels processos d'identificació i formulació de les intervencions: 8
Claredat i concreció en els objectius del pla de treball: 8
Coherència entre objectius, activitats i resultats a assolir: 8
Adequació, coherència i practicitat de les activitats proposades: 8
Consideració de la participació dels beneficiaris en el conjunt de la intervenció: 5
Integració eixos transversals (drets humans, gènere, sostenibilitat i testimoniatge): 6
Claredat i factibilitat del pla d'implementació (cronograma) i temps de resposta: 8
Adequació mecanismes de seguiment, control i avaluació: 5
Inclusió d'indicadors objectivament verificables: 5
Potencial d'impacte/efecte tangible sobre els beneficiaris i el context: 5
Claredat del pressupost del Pla de Treball "tipus": 8
Adequació dels recursos a les intervencions previstes: 5
Claredat i justificació dels àmbits d'actuació pels què es demana Conveni: 8
Adequació de l'entitat i del Pla de Treball a l'àmbit/s del Conveni: 8
Documentació addicional presentada: 5.13 Durada de les actuacions subvencionades
Els projectes desenvolupats que siguin objecte de subvenció no poden tenir una durada superior a 10 mesos a partir de la data d'inici..14 Import màxim de la subvenció i destinació dels béns.
14.1 Les subvencions no poden ser superiors a 400.000 euros per organització.
14.2 L'Agència Catalana de Cooperació al Desenvolupament subvenciona fins a un màxim del 80% del pressupost dels projectes finançats, mentre que l'import restant ha de ser finançat amb fons procedents de la mateixa entitat sol·licitant o per altres organismes o institucions, públics o privats.
14.3 L'import de les subvencions concedides als projectes aprovats, en cap cas no pot ser de tal quantia que en concurrència amb altres subvencions o ajuts superi el cost de l'activitat que vol desenvolupar l'entitat beneficiària.
En el cas que es produeixi aquest supòsit, l'entitat ha de reformular el projecte tenint en compte el nou import global que resulti de la suma de les subvencions concedides i comunicar-ho a l'Agència Catalana de Cooperació al Desenvolupament així que es produeixi la circumstància.
14.4 Els béns adquirits amb càrrec a la subvenció concedida s'han de destinar a la finalitat concreta per la qual es va concedir la subvenció.
En el supòsit d'adquisició, construcció, rehabilitació i millora de béns inventariables, l'entitat beneficiària o el destinatari del bé han de destinar els béns concrets a la finalitat per la qual es va concedir la subvenció durant un període no inferior als 5 anys en el supòsit de béns susceptibles de ser inscrits en un registre públic i de 2 anys per a la resta de béns.
L'incompliment d'aquesta obligació de destinació es produirà, en tot cas, quan hi hagi venda o gravamen del bé i serà causa de reintegrament de la subvenció en els termes que estableix l'article 31.4 de la Llei estatal 38/2003, de 17 de novembre, general de subvencions..15 Avaluació
L'equip responsable de l'avaluació d'aquesta convocatòria està compost pel director de l'Agència Catalana de Cooperació al Desenvolupament i pels tècnics responsables de l'Àrea de Construcció de Pau, els quals avaluaran les sol·licituds presentades d'acord amb els requisits i els criteris de valoració que estableixen aquestes bases.
L'Agència pot convocar els interessats a fi de sol·licitar-los qualsevol aclariment en relació amb la sol·licitud presentada..16 Resolució de concessió
16.1 La convocatòria, l'ha de resoldre el vicepresident de l'Agència, amb l'informe preceptiu previ elaborat per l'equip d'avaluació encapçalat pel director de l'Agència.
Un cop transcorregut el termini de sis mesos a comptar des de la finalització del termini de presentació de sol·licituds sense que s'hagi rebut la notificació, les entitats sol·licitants poden entendre desestimades les seves sol·licituds per silenci administratiu.
16.2 La resolució de la convocatòria s'ha de notificar a les entitats sol·licitants.
En el cas de subvencions de més de 3.000,00 euros, es publicarà, a més, al Diari Oficial de la Generalitat de Catalunya.
16.3 Contra la resolució de concessió, que exhaureix la via administrativa, els interessats podran interposar recurs contenciós administratiu, davant de la sala contenciosa administrativa del Tribunal Superior de Justícia de Catalunya, en el termini de dos mesos a comptar des de la data de recepció de la notificació, sens perjudici que es pugui interposar potestativament recurs de reposició davant del vicepresident del Consell d'Administració de l'Agència Catalana de Cooperació al Desenvolupament, en el termini d'un mes a comptar des de la data de la notificació.
16.4 Les propostes no subvencionades, un cop passat el termini de tres mesos des de la notificació de la subvenció, poden ser retirades de l'Agència a petició de l'entitat sol·licitant..17.
Les entitats beneficiàries han de subscriure un conveni amb l'Agència en el termini màxim de dos mesos a comptar des de la data de la finalització del termini de presentació de les sol·licituds.
En el conveni s'han de determinar les obligacions de l'entitat beneficiària, les condicions d'execució i seguiment de les accions humanitàries, i s'han de concretar la forma i els terminis de pagament de la subvenció, així com els documents a presentar per a la justificació de l'aplicació de l'ajut..18 Forma de pagament i obligacions
18.1 La forma de pagament de les actuacions específiques derivades dels convenis d'accions humanitàries, així com les obligacions de l'entitat beneficiària, s'han de detallar a les clàusules dels mateixos convenis.
18.2 Els interessos eventualment generats per les subvencions rebudes fins al moment de la despesa, en quantitat superior a 500 euros, han de reinvertir-se en els respectius projectes aprovats, i és obligatòria la presentació d'una proposta de destinació d'aquests recursos a l'Agència Catalana de Cooperació al Desenvolupament a fi que aquesta hi doni el seu consentiment exprés..19 Revocació i renúncies voluntàries de la subvenció
19.1 Les entitats beneficiàries de les subvencions tenen l'obligació de dur a terme les activitats subvencionades d'acord amb el programa presentat i aprovat per l'Agència, segons es reculli al conveni d'accions humanitàries signat.
Qualsevol incidència en les obligacions establertes en el conveni ha de notificar-se per escrit a l'Agència, la qual el pren en consideració i resol el manteniment, la desestimació del projecte mitjançant el reembossament de les quantitats indegudament percebudes o la revocació parcial o total de la subvenció atorgada, amb l'obligació de retornar els imports rebuts, més els interessos legalment establerts, si s'escau, d'acord amb la regulació que en fa el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
19.2 L'incompliment de les obligacions en els terminis i la forma previstos en els convenis d'accions humanitàries pot donar lloc a la revocació de la subvenció i, si s'escau, a la corresponent sanció administrativa.
19.3 No s'acceptaran renúncies voluntàries, totals o parcials, a la subvenció atorgada, un cop finalitzat el termini previst en els convenis d'accions humanitàries per presentar els informes de seguiment o informes finals justificatius de les subvencions derivades dels convenis.
En aquests supòsits, s'iniciaria l'inici del procediment que estableixen els articles 98 i següents del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.